6. โครงการในอนาคต

ณ 31 ตุลาคม 2548 บริษัทมีโครงการที่อยู่ระหว่างดำเนินการอยู่ 3 โครงการ คือ
โครงการโรงงานผลิต เอทานอล โครงการโรงงานผลิตปุ๋ยชีวภาพ
และโครงการโรงงานผลิตกระแสไฟฟ้า โดยทั้ง 3 โครงการเกิดจากนโยบายของบริษัท
ในการทำธุรกิจต่อเนื่องโดยการนำผลผลิตที่เหลือจากการผลิตน้ำตาลมาทำให้เกิดประโยชน์และสร้างมูลค่าเพิ่มให้กับบริษัทมากที่สุด

รายละเอียดของแต่ละโครงการมีดังต่อไปนี้

โครงการโรงงานผลิตเอทานอล

โครงการนี้อยู่ภายใต้ บริษัท ขอนแก่นแอลกอฮอล์ จำกัด (ทุนจดทะเบียนและเรียกชำระแล้ว 160.0
ล้านบาท) ซึ่งเป็นบริษัทย่อยที่ถือหุ้นโดยบริษัท น้ำตาลขอนแก่น จำกัด (มหาชน) ในสัดส่วนร้อยละ
99.99 มีกำลังการผลิต 150,000 ลิตรต่อวัน ผลิตเอทานอล (แอลกอฮอล์ 99.5%)
เพื่อใช้สำหรับผสมในน้ำมันเชื้อเพลิง วัตถุดิบโดยใช้กากน้ำตาล และน้ำอ้อย
ที่ตั้งของโรงงานอยู่ใกล้กับโรงงานน้ำตาลขอนแก่น มีเงินลงทุนประมาณ 350 ล้านบาท
ได้รับการส่งเสริมการลงทุนจากสำนักงานคณะกรรมากรส่งเสริมการลงทุน (BOI)
ซึ่งได้รับยกเว้นภาษีเงินได้นิติบุคคลเป็นเวลา แปดปี
และบริษัทคาดว่าโรงงานจะสามารถเริ่มเดินเครื่องจักรและจำหน่ายได้ในเดือนมกราคม 2549
นอกจากนี้บริษัทกำลังอยู่ระหว่างการขอใบอนุญาตในการผลิตเอทานอลเพิ่มเติมอีก 2 โรงงาน โดย
1 โรงงาน จะตั้งอยู่ในบริเวณใกล้เคียงกับโรงงานน้ำตาลท่ามะกา จังหวัดกาญจนบุรี
คาดว่าจะมีกำลังการผลิต 150,000 ลิตรต่อวัน และอีก 1 โรงงาน
จะตั้งอยู่ในบริเวณใกล้เคียงกับโรงงานน้ำตาลนิวกว้างสุ้นหลี จังหวัดชลบุรี คาดว่าจะมีกำลังการผลิต
100,000 ลิตรต่อวัน

ภาพรวมของอุตสาหกรรมเอทานอล อุตสาหกรรมผลิตเอทานอลเพื่อใช้ผสมในน้ำมันเชื้อเพลิง
เกิดขึ้นด้วยวัตถุประสงค์ เพื่อลดการนำเข้าน้ำมัน และสาร MTBE (Methyl Teriary Butyl
Ether: สำหรับผสมน้ำมัน เพื่อช่วยเพิ่มประสิทธิภาพการเผาไหม้ให้ดีขึ้น) จากต่างประเทศ
ลดปัญหาสิ่งแวดล้อมจากสารตกค้างจากการใช้ MTBE และเพื่อสร้างยุทธศาสตร์
ลดการพึ่งพาพลังงานจากต่างประเทศ โดยเบื้องต้น ภาครัฐ ได้กำหนดให้มีการผสมเอทานอล
ในน้ำมันเชื้อเพลิงในสัดส่วนร้อยละ 10 เรียกว่า น้ำมันแก๊สโซฮอล์
ซึ่งสามารถใช้ทดแทนน้ำมันเชื้อเพลิงเบนซิน 95 ได้โดยตั้งราคาขายน้ำมันแก๊สโซฮอล์
ต่ำกว่าราคาขายน้ำมันเบนซิน 95 ประมาณ 1.50 บาท ในปีที่ผ่านมา จากการส่งเสริมจากภาครัฐ
ภาคเอกชน รวมถึงผู้ค้าน้ำมัน ทำให้การใช้น้ำมันแก๊สโซฮอล์มีสัดส่วนเพิ่มขึ้นทุกเดือน
ดังเห็นได้จากตารางที่ 6.1 แสดงอัตราการบริโภคน้ำมันแก๊สโซฮอล์ของประเทศไทย

ตารางที่ 6.1 แสดงอัตราการบริโภคน้ำมันแก๊สโซฮอล์ของประเทศ

[]

สำหรับผู้ผลิตเอทานอล ปัจจุบันมีผลประกอบที่ได้รับใบอนุญาตรวมทั้งสิ้น 23 ราย
มีกำลังการผลิตรวมที่ได้รับใบอนุญาต ประมาณ 4,000,000 ล้าน อย่างไรก็ตาม
ดัวยเหตุผลในเรื่องข้อจำกัดในวัตถุดิบ สถานะการเงิน สถานที่ตั้ง ของผู้ประกอบการ
จึงเป็นที่คาดการณ์ว่า จะมีผู้ประกอบการไม่ถึงครึ่งหนึ่งของกำลังการผลิต
ที่จะลงทุนก่อสร้างโรงงานผลิตเอทานอล
ซึ่งจะใกล้เคียงกับตัวเลขการใช้เอทานอลผสมในน้ำมันเชื้อเพลิง 10% กรณีที่ยกเลิกน้ำมันเบนซิน 95
และ 91 สำหรับโครงสร้างทางด้านราคา
ปัจจุบันภาครัฐอยู่ระหว่างการหากระบวนการในการกำหนดราคาอ้างอิงในการรับซื้อเอทานอล
โดยมีการพูดถึง อ้างอิงจากต้นทุนการผลิตโดยใช้วัตถุดิบกากน้ำมัน และมันสำปะหลัง
รวมถึงการอ้างอิงจากต้นทุนการนำเข้าเอทานอลจากต่างประเทศ เป็นต้น

ปัจจัยที่อาจทำให้โครงการไม่สามารถดำเนินการได้ตามแผน เนื่องจาก ณ 31 ตุลาคม 2548
โรงงานเอทานอลได้ก่อสร้างเสร็จเกือบสมบูรณ์แล้ว
โดยคาดว่าจะสามารถเริ่มเดินเครื่องได้ในเดือนธันวาคม
เนื่องจากจะต้องรอวัตถุดิบจากโรงงานน้ำตาลซึ่งขึ้นอยู่กับวันเปิดหีบ
เดินเครื่องจักรของโรงงานน้ำตาลขอนแก่น (คาดว่าโรงงานน้ำตาลจะเริ่มหีบอ้อยได้ในวันที่ 10
ธันวาคม 2548) จากนั้นจะเป็นช่วงตรวจสอบ เช็คระบบต่าง ๆ ( Commissioning)
ซึ่งอาจจะมีปัญหาในการเริ่มเดินเครื่องจักรบ้าง โดยบริษัท
คาดว่าจะสามารถเดินเครื่องจักรอย่างสมบูรณ์ ได้จริงในเดือนมกราคม 2549

โครงการโรงงานผลิตปุ๋ยชีวภาพ

โครงการนี้อยู่ภายใต้ บริษัท ขอนแก่นแอลกอฮอล์ จำกัด (ทุนจดทะเบียนและเรียกชำระแล้ว 160.0
ล้านบาท) ซึ่งเป็นบริษัทย่อยที่ถือหุ้นโดยบริษัท น้ำตาลขอนแก่น จำกัด (มหาชน) ในสัดส่วนร้อยละ
99.99 มีกำลังการผลิตปุ๋ยชีวภาพประมาณ 100,000 ตันต่อปี วัตถุดิบใช้กากหม้อกรอง
ซึ่งเป็นของเสียจากโรงงานน้ำตาล และน้ำเสียจากโรงงานผลิตเอทานอล
สถานที่ตั้งของโรงงานอยู่ห่างจากโรงงานน้ำตาลขอนแก่นประมาณ 10 กิโลเมตร
มีเงินลงทุนประมาณ 80 ล้านบาท
ได้รับการส่งเสริมการลงทุนจากสำนักงานคณะกรรมากรส่งเสริมการลงทุน (BOI)
ซึ่งได้รับยกเว้นภาษีเงินได้นิติบุคคลเป็นเวลา แปดปี
และบริษัทคาดว่าโรงงานจะสามารถเริ่มเดินเครื่องได้ในเดือนมกราคม – กุมภาพันธ์ 2549
ขึ้นอยู่กับความพร้อมของวัตถุดิบ

ปัจจัยที่อาจทำให้โครงการไม่สามารถดำเนินการได้ตามแผน เนื่องจากโรงงานผลิตปุ๋ยชีวภาพ
จะใช้วัตถุดิบที่เป็นของเสียจากโรงงานน้ำตาล และโรงงานผลิตเอทานอล ดังนั้น
ความล่าช้าในการเปิดหีบอ้อย ความล่าช้าในการเดินเครื่องจักรในโรงงานผลิตเอทานอล
ล้วนส่งผลต่อความล้าช้าของโครงการได้ นอกจากนี้เนื่องจากกระบวนการผลิตปุ๋ยชีวภาพ
จะใช้วิธีผสมและตากที่ลานให้แห้ง ซึ่งไม่สามารถทำได้ในช่วงหน้าฝน

โครงการโรงไฟฟ้าชีวมวล

โครงการนี้อยู่ภายใต้ บริษัท โรงไฟฟ้าน้ำตาลขอนแก่น จำกัด (ทุนจดทะเบียนและเรียกชำระแล้ว
400.0 ล้านบาท) ซึ่งเป็นบริษัทย่อยที่ถือหุ้นโดยบริษัท น้ำตาลขอนแก่น จำกัด (มหาชน)
ในสัดส่วนร้อยละ 99.99 มีกำลังการผลิตไฟฟ้า 30 MW โดยจำหน่ายให้กับการไฟฟ้าฝ่ายผลิต
จำนวน 20 MW (ตามสัญญาการซื้อขายไฟฟ้ากับการไฟฟ้าฝ่ายผลิต เป็นระยะเวลา 21 ปี
โดยราคาซื้อขายจะมีสูตรในการรับซื้อไฟฟ้าชีวภาพ SPP
ซึ่งอ้างอิงกับต้นทุนวัตถุดิบและอัตราการใช้เชื้อเพลิงเพื่อการผลิตพลังงานไฟฟ้า)
ส่วนที่เหลือจำหน่ายให้กับโรงงานภายในกลุ่มและใช้ภายในโรงไฟฟ้าเอง
โดยโรงไฟฟ้าจะใช้กากอ้อยที่ได้จากกระบวนการผลิตน้ำตาล เป็นเชื้อเพลิงหลัก
ที่ตั้งจะอยู่ใกล้กับโรงงานน้ำตาลขอนแก่น มีเงินลงทุนประมาณ 1,000 ล้านบาท
ได้รับการส่งเสริมการลงทุนจากสำนักงานคณะกรรมากรส่งเสริมการลงทุน (BOI)
ซึ่งได้รับยกเว้นภาษีเงินได้นิติบุคคลเป็นเวลา แปดปี
และบริษัทคาดว่าโรงไฟฟ้าจะสามารถเริ่มเดินเครื่องจักรได้ในเดือนพฤศจิกายน 2549
ตามกำหนดการที่ได้วางไว้

ปัจจัยที่อาจทำให้โครงการไม่สามารถดำเนินการได้ตามแผน
อาจจะมาจากความล่าช้าของการก่อสร้างของบริษัทผู้รับเหมา
ซึ่งส่งผลกระทบต่อการชะลอรับรู้รายได้ และการเสียค่าปรับให้กับทางการไฟฟ้าได้
ตามข้อกำหนดของสัญญาซื้อขายไฟฟ้า อย่างไรก็ดี ณ ปัจจุบัน การก่อสร้างโรงงานผลิตกระแสไฟฟ้า
ยังคงเป็นไปตามกำหนดการที่ได้กำหนดไว้ และในกรณีที่ไม่สามารถก่อสร้างเสร็จตามแผนได้
โดยถ้าสาเหตุมาจากความรับผิดชอบของบริษัทผู้รับเหมา ซึ่งบริษัทได้ทำสัญญาในลักษณะ Turnkey
Project บริษัทสามารถเรียกร้องค่าเสียหายจากการส่งมอบงานล่าช้าได้ตามสัญญา